爭取頭馬唔易 小潘冀可日馳千里
2024年04月05日 12:55
東網電視
更多新聞短片
第6場四班1200米「日馳千里」上仗初出跑第4名。
今季有唔少華將支持下滑,以致爭取頭馬都唔易,潘明輝係其中一位受影響華將。小潘騎功向來穩打穩紮,踏入2024年後,騎者成績亦重納正軌,現時有10場頭馬在手。今期潘明輝策騎7駒上陣,支持度不俗,當中姚本輝提供3駒上陣。
列陣第6場四班1200米田草嘅「日馳千里」,呢匹姚廐質新子彈上仗初出已經跑入一席第4,輸畀季內狀態大勇嘅「快狠準」蹄下表現都唔算差。潘明輝今日(5日)接受訪問時表示,以初出馬而言,「日馳千里」,上場已經算跑得幾好,雖然佢上場敢喺馬群穿上,但其實佢晨操有少少驚聲,同埋出閘都唔算快。上次跑完1次之後,隻馬晨操都更加上力,持續進步緊,相信日後前景唔錯。
「日馳千里」今場抽11檔起步,對於新馬而言的確唔易應付,小潘就話都要再同輝哥傾戰略,相信都要視乎出閘狀況再決定跑法。